pythainlp/thai-wiki-dataset-v3 huggingface dataset:
ธรรมาธรรมะสงคราม

คำนำ
คำนำ.
เรื่อง "ธรรมาธรรมะสงคราม" นี้ ฃ้าพเจ้าได้แต่งขึ้นแต่เมื่อเดือนมกราคม, พ.ศ. ๒๔๖๑, เมื่อได้ฟังพระธรรมเทศนามงคลวิเศษ, ซึ่งสมเด็จพระมหาสมณะ กรมพระยาวชิรญาณวโรรส ทรงแสดงในงานเฉลิมพระชนมพรรษาปีนั้น. ฃ้าพเจ้ารู้สึกว่าสมเด็จพระมหาสมณะทรงเลือกอุทาหรณเหมาะสมหนักหนา เพื่อแสดงหลักแห่งธรรมว่าธรรมะกับอธรรมให้ผลไม่เหมือนกัน อีกทั้งเมื่อพิจารณาดูเรื่องที่ทรงยกมาแสดงนั้น ช่างคล้ายจริงๆ กับกิจการที่เป็นไปแล้วในงานมหาสงครามในยุโรป อันพึ่งจะยุติลงในศกนั้นด้วยความปราชัยแห่งฝ่ายผู้ที่ละเมิดธรรมะ.
ครั้นเมื่อแต่งบทพากย์ขึ้นเสร็จแล้ว ฃ้าพเจ้าได้อ่านให้มิตรสหายบางคนฟัง, ก็ต่างคนต่างชมกันว่าดี, และวิงวอนให้จัดพิมพ์ขึ้นเปนเล่ม. เมื่อฃ้าพเจ้าได้ยอมตามคำขอของมิตรสหายแล้ว จึงนึกขึ้นว่าถ้าได้มีภาพประกอบบทพากย์ด้วยจะชูค่าแห่งหนังสือขึ้น. ข้าพเจ้าจึงทูลขอให้สมเด็จพระเจ้าบรมวงศ์เธอ เจ้าฟ้ากรมพระนริศรานุวัตติวงศ์ ทรงคิดประดิษฐ์ภาพขึ้นประกอบเรื่อง, เพราะเห็นว่าจะหาช่างใดในกรุงสยามที่เฃ้าใจความมุ่งหมายและความตั้งใจของฃ้าพเจ้าไม่ได้ดีเท่าเปนแน่แท้. และสมเด็จจ้าฟ้ากรมพระนริศรานุวัตติวงศ์ทรงเฃ้าพระทัยความประสงค์ของฃ้าพเจ้าดีปานใด ภาพทั้งหลายในสมุดนี้ย่อมเปนพยานปรากฏอยู่เองแล้ว.
ในชั้นเดิมฃ้าพเจ้าคิดไว้ว่าจะจัดการพิมพ์หนังสือนี้ขึ้นจำหน่ายเฉยๆ, แต่ก็หาได้จัดการให้ดำเนินไปตามความคิดนั้นไม่, เพราะได้มีเหตุขัดข้องต่างๆ ซึ่งฃ้าพเจ้าไม่จำจะต้องนำมากล่าวในที่นี้. ครั้นมาถึง พ.ศ. ๒๔๖๓ นี้, ฃ้าพเจ้ามารำพึงว่า ฃ้าพเจ้าจะมีอายุครบ ๔๐ ปีบริบูรณณวันที่ ๑ มกราคม, เห็นว่าเปนการสมควรที่จะมีของแจกเปนพิเศษสักหน่อย, ฃ้าพเจ้าจึ่งได้จัดการให้พิมพ์หนังสือนี้ขึ้น.
ฃ้าพเจ้าหวังใจว่า ท่านที่จะได้พบได้อ่านหนังสือนี้จะมีความพอใจ, เพราะจะได้อ่านทราบความคิดความเห็นและภูมิธรรมของคนโบราณว่ามีอยู่สูงเหมือนกัน. และจะได้มีโอกาสดูภาพอันวิจิตร์งดงาม เปนตัวอย่างอันดีแห่งภาพที่ผู้เขียนได้เขียนขึ้นโดยใช้ความพิจารณาอย่างดี, ควรถือเปนแผนแห่งศิลปะของไทยเราได้โดยไม่ต้องน้อยหน้าชาติอื่นๆ นอกจากนี้ฃ้าพเจ้าหวังใจว่าหลักธรรมะอันประกอบเรื่อง "ธรรมาธรรมะสงคราม" นี้ จะพอเปนเครื่องเตือนใจผู้ใฝ่ดีให้รำพึงถึงพุทธภาษิตว่า:-
"ธรรมกับอธรรมให้ผลหาเสมอกันไม่; อธรรมย่อมจักนำชนไปสู่นรก, แต่ธรรมย่อมจักนำชนให้ฃ้ามพ้นบาปไปสู่สุคติ." - ด้วยอำนาจสัจจะวาจาภาษิตนี้ ขอความสุขสิริสวัสดิ์พิพัฒนมงคลอิฐวิบุลผลจงบังเกิดมีแด่ท่านผู้ที่อ่านเรื่องนี้จงทุกเมื่อเทอญ ฯ
ราม ร.
วังพญาไท, วันที่ ๑ มกราคม, พ.ศ. ๒๔๖๓.
คำพากย์
คำพากย์.
ราม ร.
พระตำหนักชาลีมงคลอาสน์, สนามจันทร์, วันที่ ๑๓ กุมภาพันธ์, พ.ศ. ๒๔๖๑
อิเหนา

เปลวปล่องท้องถ้ำอำไพ พื้นลาดดาดไปด้วยเงินงาม
เพดานดาราระย้าย้อย ทองทับประดับพลอยเรือนอร่าม
อัจกลับแก้วมณีอัคคีตาม สว่างงามแวววับจับจินดา
มีชะวากวุ้งเวิ้งเป็นเชิงชั้น ล้วนทองคำทำคั่นกั้นฝา
ฉลักรูปสิงสัตว์นานา ดุนเด่นออกมาเหมือนจริง
ทั้งเนื้อนกดังเป็นเห็นประหลาด พฤกษาชาติเหมือนจะไหวไกวกิ่ง
อันรูปเสือสีห์หมีกระทิง เหมือนจะย่างวางวิ่งเวียนวง
นมัสการพระพุทธคุณ

REDIRECT คำนมัสการคุณานุคุณ
นมัสการพระธรรมคุณ

REDIRECT คำนมัสการคุณานุคุณ
นมัสการพระสังฆคุณ

REDIRECT คำนมัสการคุณานุคุณ
นมัสการอาจริยคุณ

REDIRECT คำนมัสการคุณานุคุณ
สวรรค์ชั้นกวี

พริ้งไพเราะเสนาะกรรณวัณณนา สมสมญาแห่งสวรรค์ชั้นกวี ฯ
รัศมีมีเสียงเพียงดนตรี ประทีปทีฆรัสสะจังหวะโยน
รเมียรไม้ใบโบกสุโนคเกาะ สุดเสนาะเสียงนกซึ่งผกโผน
โผต้นนั้นผันตนไปต้นโน้น จังหวะโจนส่งจับรับกันไป
เสียงนกร้องคล้องคำลำนำขับ ดุริยศัพท์สำนึกเมื่อพฤกษ์ไหว
โปรยประทิ่นกลิ่นผกาสุราลัย เป็นคลื่นในเวหาศหยาดยินดีฯ
ณภพโน้นในสวรรค์ชั้นกวี แลภพนี้ในถ้อยที่ร้อยกรอง
ไม่มีเวลาวายในภายน่า เนาในฟ้าในดินทั้งถิ่นสอง
เชิญสดับรับรศบทลบอง ซึ่งข้าปองสดุดีกวีเอย ฯ
ศิลาจารึกพ่อขุนรามคำแหง

เปลี่ยนทาง จารึกพ่อขุนรามคำแหง
พระธรรมกันดารวิถี

พระธรรมกันดารวิถี หรือ หนังสือกันดารวิถี 
แปลจาก ต้นฉบับคือ (Bəmidbar) 
หรือเรียกย่อว่า กันดารวิถี (Numbers) ใช้อักษรย่อว่า "กดว" 
เป็นคัมภีร์ลำดับที่ 4 ในพระธรรมโตราห์ 
และเป็นลำดับที่ 4 ในพระคริสตธรรม ภาคพันธสัญญาเดิม 
โดยเป็นลำดับที่ 4 ในหมวดปัญจบรรพ 
พระธรรมกันดารวิถี มีทั้งหมด 36 บท อาจสรุปตามเนื้อหาออกเป็นช่วง

บทที่ &nbsp; 1 - &nbsp; 9 &nbsp; ว่าด้วย เหตุการณ์ที่ ภูเขาซีนาย

บทที่ &nbsp; 1 - &nbsp; 2 การสำรวจสำมะโนประชากรอิสราเอลครั้งแรก
บทที่ &nbsp; 3 - &nbsp; 9 มรดกและงานของเผ่าเลวี และบัญญัติเรื่องการถวายบูชาและเรื่องธรรมเนียมปฏิบัติ

บทที่ 10 - 21 &nbsp; ว่าด้วย เหตุการณ์ระหว่างเดินทาง จากภูเขาซีนาย ถึงที่ราบโมอับ

บทที่ 10 - 12 ออกเดินทางจากภูเขาซีนาย
บทที่ 13 - 16 การสอดแนมแผ่นดินคานาอัน
บทที่ 17 - 19 กบฎโคราห์ และบัญญัติแก่เผ่าเลวี
บทที่ 20 - 21 เดินทางและรบในถิ่นทุรกันดาร มิเรียมและอาโรนสิ้น น้ำจากหิน อ้อมเอโดม ยึดคานาอัน อาโมไรต์ และบาชาน

บทที่ 22 - 36 &nbsp; ว่าด้วย เหตุการณ์ที่ ที่ราบโมอับ ริมแม่น้ำจอร์แดน ก่อนข้ามแม่น้ำ

บทที่ 22 - 25, 31 บาลาอัมอวยพรและพยากรณ์แก่อิสราเอล, หญิงมีเดียนนำอิสราเอลนับถือพระบาอัลและการแก้แค้น
บทที่ 26 &nbsp; &nbsp; &nbsp; การสำรวจสำมะโนประชากรอิสราเอลครั้งที่สอง
บทที่ 27 - 30 บัญญัติเรื่องการถวายบูชาและเรื่องธรรมเนียมปฏิบัติเบ็ดเตล็ด
บทที่ 32 - 36 การแบ่งดินแดนอิสราเอล และการแต่งตั้งโยชูวา
อ้างอิง

พระคริสตธรรม ฉบับ King James Version
ดูเพิ่ม
ประชุมพงศาวดาร ภาคที่ ๑

REDIRECT ประชุมพงศาวดาร/ภาคที่ 1
ประชุมพงศาวดาร ภาคที่ ๒

REDIRECT ประชุมพงศาวดาร/ภาคที่ 2
ประชุมพงศาวดาร ภาคที่ ๕๑

REDIRECT ประชุมพงศาวดาร/ภาคที่ 51
ประชุมพงศาวดาร ภาคที่ ๕๒

เปลี่ยนทาง ประชุมพงศาวดาร/ภาคที่ 52
พระราชบัญญัติยกเลิกประกาศของคณะปฏิวัติ ฉบับที่ ๔ ลงวันที่ ๒๐ ตุลาคม พ.ศ. ๒๕๒๐ พ.ศ. ๒๕๒๐

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า
โดยที่เป็นการสมควรยกเลิกประกาศของคณะปฏิวัติ ฉบับที่ ๔ ลงวันที่ ๒๐ ตุลาคม พ.ศ. ๒๕๒๐
จึงทรงพระกรุณาโปรดเกล้าฯ ให้ตราพระราชบัญญัติขึ้นไว้ โดยคำแนะนำและยินยอมของสภานิติบัญญัติแห่งชาติ ดังต่อไปนี้
พระราชบัญญัตินี้ ให้เรียกว่า “พระราชบัญญัติยกเลิกประกาศของคณะปฏิวัติ ฉบับที่ ๔ ลงวันที่ ๒๐ ตุลาคม พ.ศ. ๒๕๒๐ พ.ศ. ๒๕๒๐”
พระราชบัญญัตินี้ ให้ใช้บังคับตั้งแต่วันที่ ๑ มกราคม พ.ศ. ๒๕๒๑ เป็นต้นไป
ให้ยกเลิกประกาศของคณะปฏิวัติ ฉบับที่ ๔ ลงวันที่ ๒๐ ตุลาคม พ.ศ. ๒๕๒๐
เหตุผลในการประกาศใช้พระราชบัญญัติฉบับนี้ คือ โดยที่ประกาศของคณะปฏิวัติ ฉบับที่ ๔ ลงวันที่ ๒๐ ตุลาคม พ.ศ. ๒๕๒๐ ได้บัญญัติห้ามมิให้ประชาชนในเขตท้องที่กรุงเทพมหานครออกนอกเคหสถานในระหว่างเวลา ๐๑:๐๐ นาฬิกา ถึง ๐๔:๓๐ นาฬิกา แต่ปรากฏว่า ในปัจจุบันนี้ เหตุการณ์โดยทั่วไปในเขตกรุงเทพมหานครได้กลับคืนสู่ภาวะปกติแล้ว และเพื่อเป็นการอำนวยประโยชน์แก่ประชาชนในอันที่จะประกอบสัมมาชีพและออกนอกเคหสถานได้โดยไม่จำกัดเวลา สมควรยกเลิกประกาศของคณะปฏิวัติฉบับดังกล่าว จึงจำเป็นต้องตราพระราชบัญญัตินี้
เชิงอรรถ
ดูเพิ่ม

ประกาศของคณะปฏิวัติ ฉบับที่ ๔ ลงวันที่ ๒๐ ตุลาคม ๒๕๒๐
ประกาศเลิกใช้กฎอัยยการศึก ลงวันที่ ๒๑ พฤศจิกายน ๒๔๗๖

ประกาศ
เลิกใช้กฎอัยยการศึก
_______________
ด้วยตามที่ผู้บัญชาการทหารบกได้ประกาศใช้กฎอัยยการศึกในท้องที่มณฑลกรุงเทพฯ กับมณฑลอยุธยา เมื่อวันที่ ๑๒ ตุลาคม พุทธศักราช ๒๔๗๖ นั้น บัดนี้ เหตุการณ์เป็นที่สงบเรียบร้อยแล้ว ผู้บัญชาการทหารบกได้รายงานขอเลิกใช้กฎอัยยการศึกในท้องที่ที่กล่าวแล้ว
จึ่งได้ทรงพระกรุณาโปรดเกล้าฯ พระราชทานพระบรมราชานุญาตให้เลิกใช้กฎอัยยการศึกในท้องที่มณฑลกรุงเทพฯ กับมณฑลอยุธยา ตามประกาศลงวันที่ ๑๒ ตุลาคม พุทธศักราช ๒๔๗๖ ตั้งแต่วันที่ ๒๒ พฤศจิกายน พุทธศักราช ๒๔๗๖ เป็นต้นไป
ประกาศมา ณ วันที่ ๒๑ พฤศจิกายน พุทธศักราช ๒๔๗๖
เชิงอรรถ
ดูเพิ่ม

ประกาศใช้กฎอัยยการศึกในท้องที่มณฑลกรุงเทพฯ กับมณฑลอยุธยา ลงวันที่ ๑๒ ตุลาคม ๒๔๗๖
ประกาศใช้กฎอัยยการศึกในพื้นที่จังหวัดใหญ่ทหารบกกรุงเทพฯ ลงวันที่ ๑๒ ตุลาคม ๒๔๗๖
ประกาศแก้ไขกำหนดเขตต์ในประกาศกฎอัยยการศึก ลงวันที่ ๑๒ ตุลาคม ๒๔๗๖
ประกาศเลิกใช้กฎอัยยการศึก ลงวันที่ ๒๓ พฤษภาคม ๒๔๘๔

ประกาศ
เลิกใช้กฎอัยการศึก
_______________
ในพระปรมาภิไธยสมเด็จพระเจ้าอยู่หัวอานันทมหิดล
คณะผู้สําเร็จราชการแทนพระองค์
(ตามประกาศประธานสภาผู้แทนราษฎรลงวันที่ ๔ สิงหาคม พุทธศักราช ๒๔๘๐)
อาทิตย์ทิพอาภา
พล.อ.พิชเยนทรโยธิน
ด้วยทรงพระราชดำริว่า ตามที่ได้มีพระบรมราชโองการโปรดเกล้าฯ ประกาศใช้กฎอัยยการศึกในพื้นที่จังหวัดเชียงราย จังหวัดน่าน จังหวัดอุตตรดิตถ์ จังหวัดเลย จังหวัดชัยภูมิ จังหวัดอุดร จังหวัดหนองคาย จังหวัดขอนแก่น จังหวัดนครพนม จังหวัดร้อยเอ็ด จังหวัดมหาสารคาม จังหวัดสกลนคร จังหวัดนครราชสิมา จังหวัดอุบลราชธานี จังหวัดศรีสะเกษ จังหวัดสุรินทร์ จังหวัดบุรีรัมย์ จังหวัดปราจีนบุรี จังหวัดฉะเชิงเทรา จังหวัดนครนายก จังหวัดระยอง จังหวัดชลบุรี จังหวัดจันทบุรี และจังหวัดตราด รวม ๒๔ จังหวัด เมื่อวันที่ ๗ มกราคม พุทธศักราช ๒๔๘๔ และเริ่มใช้บังคับตั้งแต่วันที่ ๘ มกราคม พุทธศักราช ๒๔๘๔ เวลา ๖:๐๐ นาฬิกา เป็นต้นไปนั้น บัดนี้ พื้นที่ต่าง ๆ เหล่านั้นกลับคืนเข้าสู่ภาวะอันสมควรเลิกใช้กฎอัยยการศึกแล้ว
คณะผู้สำเร็จราชการแทนพระองค์ ในพระปรมาภิไธยสมเด็จพระเจ้าอยู่หัว อาศัยอำนาจตามพระราชบัญญัติกฎอัยยการศึก พุทธศักราช ๒๔๕๗ มาตรา ๕ จึ่งมีพระบรมราชโองการโปรดเกล้าฯ ให้ประกาศยกเลิกประกาศใช้กฎอัยยการศึกในพื้นที่ต่าง ๆ ดั่งกล่าวข้างต้นนั้นเสีย ตั้งแต่วันที่ ๒๓ พฤษภาคม พุทธศักราช ๒๔๘๔ เวลา ๖:๐๐ นาฬิกา เป็นต้นไป
ประกาศมา ณ วันที่ ๒๓ พฤษภาคม พุทธศักราช ๒๔๘๔ เป็นปีที่ ๘ ในรัชชกาลปัจจุบัน
เชิงอรรถ
ประกาศยกเลิกกฎหมายเบ็จเสร็จ 2 มาตรา รัตนโกสินทรศก 120

บรรณานุกรม

"". (2444, 19 พฤษภาคม). ราชกิจจานุเบกษา. เล่ม 18, แผ่นที่ 7. หน้า 88–89.
ประกาศยกเลิกกฎหมายลักษณะมฤดก มาตรา 21 ลงวันที่ 20 กุมภาพันธ์ 2473

บรรณานุกรม
พระราชบัญญัติยกเลิกกดหมายว่าด้วยเครื่องแต่งกายผู้มีตำแหน่งเฝ้า พุทธสักราช 2486

โดยที่สภาผู้แทนราสดรลงมติว่า สมควนยกเลิกกดหมายว่าด้วยเครื่องแต่งกายผู้มีตำแหน่งเฝ้า
จึงมีพระบรมราชโองการไห้ตราพระราชบัญญัติขึ้นไว้ โดยคำแนะนำและยินยอมของสภาผู้แทนราสดร ดังต่อไปนี้
พระราชบัญญัตินี้ ไห้เรียกว่า “พระราชบัญญัติยกเลิกกดหมายว่าด้วยเครื่องแต่งกายผู้มีตำแหน่งเฝ้า พุทธสักราช 2486”
ไห้ไช้พระราชบัญญัตินี้ตั้งแต่วันประกาสไนราชกิจจานุเบกสาเปนต้นไป
ไห้ยกเลิกบันดากดหมาย กด ข้อบังคับ และระเบียบนิยม อันว่าด้วยเครื่องแต่งกายและการแต่งกายผู้มีตำแหน่งเฝ้า เสียสิ้น
เชิงอรรถ
ข่าวประหารชีวิตรผู้ร้าย ลงวันที่ ๒๙ สิงหาคม จ.ศ. ๑๒๔๖

ข่าวประหารชีวิตรผู้ร้าย
ด้วยพระเจ้าน้องยาเธอ กรมหมื่นภูธเรศธำรงศักดิ อธิบดีกรมพระนครบาล นำคำลูกขุน ณ ศาลหลวงปฤกษาวางบทปรับโทษอ้ายลี ยิงพระกราน วัดบางอ้อ ตาย อ้ายอินเอาขวานฟันฅออำแดงเกบ นายเงิน ฅอขาดตาย รวม ๒ เรื่อง ขึ้นกราบบังคมทูลพระกรุณาทรงทราบฝ่าละอองธุลีพระบาทแล้ว มีพระบรมราชโองการโปรดเกล้าฯ ให้ทำตามคำลูกขุนผู้ปรับปฤกษา
ครั้น ณ วันจันทร เดือนแปด บุรพาสาธ แรมสิบค่ำ ปีรกา สัปตศก เจ้าพนักงานพร้อมกันเอาตัวอ้ายลี อ้ายอิน ลงพระราชอาญา ๓ ยก คนละ ๙๐ ที แล้วเอาตัวอ้ายลี อ้ายอิน ไปประหารชีวิตรที่วัดพลับพลาไชย
เชิงอรรถ
ประกาศผู้ว่าราชการจังหวัดเลย ลงวันที่ ๒๙ พฤษภาคม ๒๔๙๕

ประกาศผู้ว่าราชการจังหวัดเลย
เรื่อง ห้ามทำการโฆษณา ขาย จ่าย แจก คำนำหนังสือธรรมยุติกประหาร ในท้องที่จังหวัดเลย
_______________
ด้วยได้มีผู้พิมพ์สิ่งพิมพ์ชื่อ “คำนำหนังสือธรรมยุติกประหาร” ซึ่งนายกี ฐานิสสร เป็นผู้ประพันธ์ ออกโฆษณาในเขตจังหวัดนครศรีธรรมราช แล้วมีผู้นำไปโฆษณาตามท้องที่อื่น ๆ ในราชอาณาจักร สิ่งพิมพ์นี้มีข้อความประณามพระสงฆ์ในธรรมยุติกนิกาย และประณามองค์พระมหากษัตริย์ผู้ริเริ่มให้มีนิกายนี้ขึ้น นับว่าเป็นการขัดต่อความสงบเรียบร้อยและศีลธรรมอันดีอย่างร้ายแรง
ฉะนั้น อาศัยอำนาจตามความในมาตรา ๙ แห่งพระราชบัญญัติการพิมพ์ พุทธศักราช ๒๔๘๔ เจ้าพนักงานการพิมพ์จังหวัดเลยจึงออกประกาศห้ามมิให้ผู้หนึ่งผู้ใดนำ “คำนำหนังสือธรรมยุติกประหาร” ซึ่งนายกี ฐานิสสร เป็นผู้ประพันธ์ เข้าไปทำการโฆษณา เสนอขาย จ่าย แจก ในท้องที่จังหวัดเลย ไม่ว่าการนั้นจะเป็นการให้เปล่าหรือไม่ก็ตาม หากผู้ใดฝ่าฝืน เจ้าพนักงานการพิมพ์จังหวัดเลยจะได้ดำเนินการตามบทบัญญัติแห่งกฎหมายทันที
ประกาศ ณ วันที่ ๒๙ พฤษภาคม ๒๔๙๕
ร.ต.ท. ขุนนพการบำรุง
ปลัดจังหวัด รักษาราชการแทน
ผู้ว่าราชการจังหวัดเลย
เชิงอรรถ
ประกาศผู้ว่าราชการจังหวัดศรีสะเกษ ลงวันที่ ๑๘ มิถุนายน ๒๔๙๕

ประกาศผู้ว่าราชการจังหวัดศรีสะเกษ
เรื่อง ห้ามขายหรือจ่ายแจกและให้ยึดสิ่งพิมพ์ชื่อ “คำนำหนังสือธรรมยุติกประหาร”
_______________
ด้วยปรากฏว่า ได้มีผู้พิมพ์สิ่งพิมพ์ชื่อ “คำนำหนังสือธรรมยุติกประหาร” ซึ่งนายกี ฐานิสสร เป็นผู้ประพันธ์ ออกโฆษณาในเขตจังหวัดนครศรีธรรมราช แล้วมีผู้นำไปโฆษณาตามท้องที่อื่น ๆ ในราชอาณาจักร สิ่งพิมพ์นี้มีข้อความประณามพระสงฆ์ในธรรมยุติกนิกาย และประณามองค์พระมหากษัตริย์ผู้ริเริ่มให้มีนิกายนี้ขึ้น นับว่าเป็นการขัดต่อความสงบเรียบร้อยและศีลธรรมอันดีอย่างร้ายแรง
เจ้าพนักงานการพิมพ์สำหรับจังหวัดศรีสะเกษ อาศัยอำนาจตามความในมาตรา ๙ แห่งพระราชบัญญัติการพิมพ์ พุทธศักราช ๒๔๘๔ จึงห้ามการขายหรือจ่ายแจกและให้ยึดสิ่งพิมพ์ชื่อ “คำนำหนังสือธรรมยุติกประหาร” ในท้องที่จังหวัดศรีสะเกษ ทั้งนี้ ตั้งแต่บัดนี้เป็นต้นไป
ประกาศ ณ วันที่ ๑๘ มิถุนายน ๒๔๙๕
ก. จิยะพันธุ์
ปลัดจังหวัด รักษาราชการแทน
เจ้าพนักงานการพิมพ์จังหวัดศรีสะเกษ
เชิงอรรถ
ประกาศผู้ว่าราชการจังหวัดระนอง ลงวันที่ ๑๑ กันยายน ๒๔๙๕

ประกาศผู้ว่าราชการจังหวัดระนอง
เรื่อง ห้ามขายหรือจ่ายแจกและให้ยึดสิ่งพิมพ์ชื่อ “คำนำหนังสือธรรมยุติกประหาร”
_______________
ด้วยปรากฏว่า สิ่งพิมพ์ชื่อ “คำนำหนังสือธรรมยุติกประหาร” ซึ่งนายกี ฐานิสสร เป็นผู้ประพันธ์ ออกโฆษณาในเขตจังหวัดนครศรีธรรมราช แล้วมีผู้นำไปโฆษณาตามท้องที่อื่น ๆ ในราชอาณาจักร สิ่งพิมพ์นี้มีข้อความประณามพระสงฆ์ในธรรมยุติกนิกาย และประณามองค์พระมหากษัตริย์ผู้ริเริ่มให้มีนิกายนี้ขึ้น นับว่าเป็นการขัดต่อความสงบเรียบร้อยและศีลธรรมอันดีอย่างร้ายแรงตามกฎหมาย
ผู้ว่าราชการจังหวัด ในฐานะเจ้าพนักงานการพิมพ์สำหรับจังหวัดระนอง อาศัยอำนาจตามความในมาตรา ๙ แห่งพระราชบัญญัติการพิมพ์ พุทธศักราช ๒๔๘๔ และตามประกาศกระทรวงมหาดไทย ลงวันที่ ๒ กรกฎาคม ๒๔๘๙ จึงสั่งห้ามการขายหรือจ่ายแจกและให้ยึดสิ่งพิมพ์ชื่อ “คำนำหนังสือธรรมยุติกประหาร” ในท้องที่จังหวัดศรีสะเกษ ตั้งแต่บัดนี้เป็นต้นไป
ประกาศ ณ วันที่ ๑๑ กันยายน ๒๔๙๕
คีรีรัฐนิคม
ผู้ว่าราชการจังหวัดระนอง
เชิงอรรถ
ประกาศผู้ว่าราชการจังหวัดศรีสะเกษ เรื่อง ห้ามฯ หนังสือธรรมยุติกประหารฯ

เปลี่ยนทาง ประกาศผู้ว่าราชการจังหวัดศรีสะเกษ ลงวันที่ ๑๘ มิถุนายน ๒๔๙๕
ประกาศผู้ว่าราชการจังหวัดเลย เรื่อง ห้ามฯ หนังสือธรรมยุติกประหารฯ

เปลี่ยนทาง ประกาศผู้ว่าราชการจังหวัดเลย ลงวันที่ ๒๙ พฤษภาคม ๒๔๙๕
ข่าวเพลิงไหม้ ลงวันที่ ๙ มิถุนายน จ.ศ. ๑๒๕๐

ข่าวเพลิงไหม้
ณ วันที่ ๖ เดือน ๖ ขึ้น ๑๐ ค่ำ เวลาบ่ายโมงเสศ เกิดเพลิงไหม้ที่สนนสีลม ที่โรงแขกฆ่าโค เพลิงไหม้โรงยาวห้าห้อง ๒ หลัง กับเรือนฝากระดาน ๓ ห้อง ๒ หลัง เพลิงเกิดขึ้นจากแขกกลิง สัปเยกตอังกฤษ เปนต้นเพลิง เจ้าพนักงานทหารดับเพลิงแลโปลิศได้ช่วยกันดับ เพลิงหาได้ไหม้ต่อไปไม่
เชิงอรรถ
พระราชบัญญัติยกเลิกวิธีพิจารณาโจรผู้ร้ายตามจารีตนครบาล ลงวันที่ 1 มีนาคม ร.ศ. 115

บรรณานุกรม
ประกาศสำนักนายกรัฐมนตรี ลงวันที่ 24 มิถุนายน 2482

บรรณานุกรม
กลอนเพลงยาว เรื่อง หม่อมเป็ดสวรรค์ และพระอาการประชวรของกรมหมื่นอัปสรสุดาเทพ

บรรณานุกรม

กรมศิลปากร (ผู้รวบรวม). (2507). กลอนเพลงยาว เรื่อง หม่อมเป็ดสวรรค์ และพระอาการประชวรของกรมหมื่นอัปสรสุดาเทพ. พระนคร: ห้างหุ้นส่วนจำกัด ศิวพร. (พิมพ์ชำร่วยในงานทอดกฐินพระราชทานของกรมศิลปากร ณ วัดเทพธิดาราม 6 พฤศจิกายน 2507).
พระราชบัญญัติธง พุทธศักราช ๒๔๗๙

ฉบับสุดท้าย
พระราชบัญญัติธง พุทธศักราช ๒๔๗๙ ปรับปรุงเมื่อวันที่ ๑๙ พฤษภาคม พ.ศ. ๒๔๘๕
ฉบับแรก
พระราชบัญญัติธง พุทธศักราช ๒๔๗๙ ประกาศใช้เมื่อวันที่ ๖ ธันวาคม พ.ศ. ๒๔๗๕
รายละเอียดการแก้ไขเพิ่มเติม
การยกเลิก
ระเบียบกระทรวงศึกษาธิการว่าด้วยการสวดมนต์ไหว้พระของนักเรียน พ.ศ. ๒๕๐๓

เปลี่ยนทาง ระเบียบกระทรวงศึกษาธิการ ว่าด้วยการสวดมนต์ไหว้พระของนักเรียน พ.ศ. ๒๕๐๓
ระเบียบกระทรวงศึกษาธิการ ว่าด้วยการเก็บเงินบำรุงการศึกษาฯ พ.ศ. ๒๕๒๐

ระเบียบกระทรวงศึกษาธิการว่าด้วยการเก็บเงินบำรุงการศึกษาในสถานศึกษาสังกัดกระทรวงศึกษาธิการ พ.ศ. ๒๕๒๐
ด้วยกระทรวงศึกษาเห็นสมควรปรับปรุงระเบียบว่าด้วยการเก็บเงินบำรุงการศึกษาในสถานศึกษาของรัฐบาล สังกัดกระทรวงศึกษาธิการ เสียใหม่ให้เหมาะสม และเป็นประโยชน์แก่การศึกษามากยิ่งขึ้น
อาศัยอำนาจตามความในข้อ ๒๓ แห่งประกาศของคณะปฏิวัติ ฉบับที่ ๒๑๖ ลงวันที่ ๒๙ กันยายน ๒๕๑๕ กระทรวงศึกษาธิการจึงวางระเบียบขึ้นไว้ดังต่อไปนี้
ข้อ ๑ ระเบียบนี้เรียกว่า "ระเบียบกระทรวงศึกษาธิการ ว่าด้วยการเก็บเงินบำรุงการศึกษาในสถานศึกษาสังกัดกระทรวงศึกษาธิการ พ.ศ. ๒๕๒๐"
ข้อ ๒ ให้ยกเลิก
ข้อ ๓ ระเบียบนี้ใช้บังคับแก่สถานศึกษาสังกัดกระทรวงศึกษาธิการทุกระดับ ทุกประเภท ยกเว้นสถานศึกษาสังกัดกรมการฝึกหัดครู และวิทยาลัยเทคโนโลยีและอาชีวศึกษา
ข้อ ๔ เงินบำรุงการศึกษาตามระเบียบนี้ คือ เงินที่สถานศึกษาเรียกเก็บจากนักเรียนนักศึกษาเป็นค่าบำรุงการศึกษา และอื่น ๆ ตามที่ได้กำหนดไว้ในระเบียบนี้
ข้อ ๕ ให้สถานศึกษาเรียกเก็บเงินบำรุงการศึกษาตามประเภท และจำนวนเงิน ดังนี้
ข้อ ๖ การเรียกเก็บเงินบำรุงการศึกษาตามข้อ ๕ ให้เลือกเก็บในประเภทและอัตราใดอัตราหนึ่งตามความเหมาะสมแก่สภาพท้องถิ่นและฐานะทางเศรษฐกิจ
สถานศึกษาใดจะเก็บเงินบำรุงการศึกษาประเภทใด ในอัตราใด ให้อธิบดีเจ้าสังกัดเป็นผู้อนุมัติและรายงานให้กระทรวงศึกษาธิการรับทราบ
ข้อ ๗ สถานศึกษาใดจะไม่เก็บหรือเก็บเงินบำรุงการศึกษาแตกต่างไปจากประเภทและอัตราที่กำหนดไว้ในระเบียบนี้ ต้องได้รับอนุญาตจากอธิบดีเจ้าสังกัด โดยความเห็นชอบของปลัดกระทรวงศึกษาธิการ
ข้อ ๘ ให้เก็บเงินบำรุงการศึกษาในภาคเรียนหรือเป็นรุ่น และให้สถานศึกษากำหนดเวลาการเรียกเก็บเงินบำรุงการศึกษาตามความเหมาะสม แต่ต้องประกาศให้นักเรียนนักศึกษาทราบล่วงหน้าไม่น้อยกว่า ๑๕ วัน
ข้อ ๙ การรับ จ่าย และจัดทำบัญชีเงินบำรุงการศึกษา ให้ถือปฏิบัติตามระเบียบกระทรวงศึกษาธิการว่าด้วยเงินบำรุงการศึกษา
ข้อ ๑๐ สถานศึกษาต้องใช้จ่ายเงินบำรุงการศึกษาที่เรียกเก็บให้เกิดประโยชน์ต่อกิจการของสถานศึกษานั้น โดยให้อธิบดีเจ้าสังกัดพิจารณากำหนดวิธีการให้สถานศึกษาจัดทำแผนการใช้จ่ายเงินบำรุงการศึกษาประจำปีไว้เป็นแนวทางดำเนินงานด้วย
ข้อ ๑๑ ถ้านักเรียนนักศึกษาคนใดลาออก หรือถูกจำหน่ายออกจากสถานศึกษา ไม่ว่ากรณีใด ๆ ภายใน ๗ วันทำการ นับตั้งแต่วันเปิดภาคเรียนไม่ต้องชำระเงินบำรุงการศึกษา สำหรับภาคเรียนหรือรุ่นนั้น และไม่ถือว่าเป็นผู้ค้างชำระเงินบำรุงการศึกษา
ข้อ ๑๒ ถ้านักเรียนนักศึกษาคนใดย้ายสถานศึกษา ให้ปฏิบัติเกี่ยวกับการเรียกเก็บเงินบำรุงการศึกษาดังนี้
ข้อ ๑๓ การยกเว้นเงินบำรุงการศึกษาให้แก่นักเรียนนักศึกษา ให้เป็นไปตามระเบียบ ข้อบังคับ คำสั่ง ที่กระทรวงศึกษาธิการกำหนด
ข้อ ๑๔ กรณีนักเรียนนักศึกษาคนใดค้างชำระเงินบำรุงการศึกษา ให้สถานศึกษาเร่งรัดและทวงถามไปยังผู้ปกครองสองครั้ง ถ้ายังชำระไม่เสร็จสิ้นภายในเวลาที่สถานศึกษากำหนดให้ อยู่ในดุลพินิจของหัวหน้าสถานศึกษาที่จะพิจารณาตามที่เห็นสมควร
ข้อ ๑๕ ให้ปลัดกระทรวงศึกษาธิการรักษาการให้เป็นไปตามระเบียบนี้
ข้อ ๑๖ ให้ใช้ระเบียบนี้ตั้งแต่ ปีการศึกษา ๒๕๒๑ เป็นต้นไป
ประมวลกฎหมายวิธีพิจารณาความอาญา

บรรณานุกรม
ขุนช้างขุนแผน/ตอนที่ ๓๓

ครานั้นท่านยายบุษบา ปลอบลูกสาวว่าอย่าสะอื้น
พ่อแม่ได้สั่งไว้ยั่งยืน หม่อมหมื่นเธอก็รับปฏิญาณ
แต่ใจแม่นี้ยังกริ่งอยู่สิ่งหนึ่ง กลัวจะหึงกันวุ่นวายอายชาวบ้าน
อันเมียสองต้องห้ามตามโบราณ เป็นกับใครก็รำคาญไม่เว้นคน
แม่สอนเจ้ามาแต่น้อยกว่าร้อยพัน สุดสำคัญแต่ต้องอดนั้นเป็นต้น
อย่าทำชั่วเพราะว่าตัวของตัวจน เขาเปรียบเทียบจงสู้ทนต้องเกรงกลัว
ใครจะด่าเจาะจังก็ช่างเขา จงอดเอาอย่าสำออยคอยฟ้องผัว
อันคนดีนานดอกจึงออกตัว ถ้าคนชั่วเขาคงเห็นเป็นไปเอง
จงอุตส่าห์เสงี่ยมคอยเจียมตน อย่าให้คนทั้งปวงล่วงข่มเหง
จงซื่อตรงต่อผัวรู้กลัวกรง อย่าครื้นเครงด่าว่ากับข้าไท
ปรนนิบัติอย่าให้ขัดน้ำใจเขา การเรือนการเหย้าเอาใจใส่
ข้าวของสารพันหมั่นเก็บไว้ ระวังระไวดูแลอย่าแชเชือน
สอนลูกแล้วบอกอีเม้ยรับ สั่งกำชับอีจูจงอยู่เพื่อน
ทั้งอีมีอีรักช่วยตักเตือน เอ็งเป็นคนต้นเรือนแต่ไร
แล้วเรียกข้าผู้ชายที่ใช้ชิด ชื่ออ้ายทิดกับอ้ายเต่าเอาไว้ให้
เฮ้ยพลัดบ้านเมืองมาอย่าไว้ใจ ฉวยเกิดเหตุเภทภัยอย่าทิ้งนาย
ว่าพลางสวมสอดกอดลูกแก้ว แม่จะลาเจ้าแล้วตะวันสาย
แล้วลุกลงเรือนมาทั้งตายาย พระนายก็ตามส่งลงนาวา
พระกาญจน์บุรีศรีมาลามาส่งพ่อ น้ำตาคลอไหลซาบลงอาบหน้า
นั่งชะแง้แลตามจนสุดตา ลับแหลมแล้วก็มายังห้องนอน ฯ
ป.วิ.อ.

REDIRECT ประมวลกฎหมายวิธีพิจารณาความอาญา
พระราชบัญญัติ การจัดการศึกษาสำหรับคนพิการ พ.ศ. ๒๕๕๑

เปลี่ยนทาง พระราชบัญญัติการจัดการศึกษาสำหรับคนพิการ พ.ศ. ๒๕๕๑
พระราชบัญญัติ วิธีพิจารณาคดีผู้บริโภค พ.ศ. ๒๕๕๑

เปลี่ยนทาง พระราชบัญญัติวิธีพิจารณาคดีผู้บริโภค พ.ศ. ๒๕๕๑
พระราชบัติอนุมัติพระราชกำหนดจัดตั้งสภาวิจัยปรากตการน์ธัมชาติฯ พุทธสักราช 2486

เปลี่ยนทาง พระราชบัญญัติอนุมัติพระราชกำหนดจัดตั้งสภาวิจัยปรากตการน์ธัมชาติฯ พุทธสักราช 2486
ประกาศใช้กฎอัยยการศึกในท้องที่มณฑลกรุงเทพฯ กับมณฑลอยุธยา ลงวันที่ ๑๒ ตุลาคม ๒๔๗๖

ประกาศใช้กฎอัยยการศึก
ในท้องที่มณฑลกรุงเทพฯ กับมณฑลอยุธยา
_______________
อาศัยอำนาจตามพระราชบัญญัติกฎอัยยการศึก พุทธศักราช ๒๔๕๗ มาตรา ๔ ซึ่งมีความว่า เมื่อมีสงครามหรือจลาจลขึ้น ณ แห่งใด ให้ผู้บังคับบัญชาทหารที่นั้นซึ่งมีกำลังอยู่ใต้บังคับไม่น้อยกว่าหนึ่งกองพัน หรือเป็นผู้บังคับบัญชาในป้อมหรือที่มั่นอย่างใด ๆ ของทหาร มีอำนาจประกาศใช้กฎอัยยการศึกได้นั้น
บัดนี้ ได้เกิดมีการจลาจลขึ้นในท้องที่มณฑลกรุงเทพฯ กับมณฑลอยุธยา ซึ่งฝ่ายทหารมีความจำเป็นต้องใช้อำนาจและกำลังทหารเข้าทำการระงับปราบปรามเพื่อรักษาความสงบเรียบร้อย
เพราะฉะนั้น จึงให้ใช้กฎอัยยการศึกในท้องที่มณฑลกรุงเทพฯ กับมณฑลอยุธยา แต่วันที่ ๑๒ ตุลาคม พุทธศักราช ๒๔๗๖ เวลา ๑๔:๑๕ นาฬิกาเป็นต้นไป
นายพันเอก พระยาพหลพลพยุหเสนา
ผู้บัญชาการทหารบก
ประกาศมา ณ วันที่ ๑๒ ตุลาคม พุทธศักราช ๒๔๗๖
ตำบลดุสิต
จังหวัดพระนคร
เชิงอรรถ
ดูเพิ่ม

ประกาศใช้กฎอัยยการศึกในพื้นที่จังหวัดใหญ่ทหารบกกรุงเทพฯ ลงวันที่ ๑๒ ตุลาคม ๒๔๗๖
ประกาศแก้ไขกำหนดเขตต์ในประกาศกฎอัยยการศึก ลงวันที่ ๑๒ ตุลาคม ๒๔๗๖
ประกาศเลิกใช้กฎอัยยการศึก ลงวันที่ ๒๑ พฤศจิกายน ๒๔๗๖
ประกาศแก้ไขกำหนดเขตต์ในประกาศกฎอัยยการศึก ลงวันที่ ๑๒ ตุลาคม ๒๔๗๖

ประกาศ
แก้ไขกำหนดเขตต์ในประกาศกฎอัยยการศึก ลงวันที่ ๑๒ ตุลาคม ๒๔๗๖
_______________
ตามประกาศกฎอัยการศึก ลงวันที่ ๑๒ ตุลาคม พุทธศักราช ๒๔๗๖ กำหนดเขตต์ท้องที่อยู่ในอำนาจตามพระราชบัญญัติกฎอัยยการศึกว่า “จังหวัดใหญ่ทหารบกกรุงเทพฯ” นั้นให้แก้เสียใหม่ว่า “ในท้องที่มณฑลกรุงเทพฯ กับมณฑลอยุธยา”
นายพันเอก พระยาพหลพลพยุหเสนา
ผู้บัญชาการทหารบก
เชิงอรรถ
ดูเพิ่ม

ประกาศใช้กฎอัยยการศึกในท้องที่มณฑลกรุงเทพฯ กับมณฑลอยุธยา ลงวันที่ ๑๒ ตุลาคม ๒๔๗๖
ประกาศใช้กฎอัยยการศึกในพื้นที่จังหวัดใหญ่ทหารบกกรุงเทพฯ ลงวันที่ ๑๒ ตุลาคม ๒๔๗๖
ประกาศเลิกใช้กฎอัยยการศึก ลงวันที่ ๒๑ พฤศจิกายน ๒๔๗๖
ประกาศใช้กฎอัยการศึก ลงวันที่ ๒๐ ตุลาคม ๒๕๐๑

ประกาศใช้กฎอัยการศึก
_______________
เพื่อรักษาสถานการณ์และความสงบเรียบร้อยของประชาชนทั่วประเทศ คณะปฏิวัติจึงประกาศใช้กฎอัยการศึกทั่วราชอาณาจักร ตั้งแต่วันที่ ๒๐ ตุลาคม ๒๕๐๑ เวลา ๒๑:๑๓ นาฬิกา เป็นต้นไป
ประกาศ ณ วันที่ ๒๐ ตุลาคม ๒๕๐๑
จอมพลสฤษดิ์ ธนะรัชต์
หัวหน้าคณะปฏิวัติ
เชิงอรรถ
ประกาศฯ แก้ไขเพิ่มเติมการใช้กฎอัยการศึกในบางเขตพื้นที่ ลงวันที่ ๒๙ ธันวาคม ๒๕๓๔

ประกาศพระบรมราชโองการ
แก้ไขเพิ่มเติมการใช้กฎอัยการศึกในบางเขตพื้นที่
_______________
ภูมิพลอดุลยเดช ป.ร.
พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า
โดยที่ทรงพระราชดำริว่า ตามที่ได้มีประกาศคณะรักษาความสงบเรียบร้อยแห่งชาติ ฉบับที่ ๔ เรื่อง การใช้กฎอัยการศึกทั่วราชอาณาจักร ลงวันที่ ๒๓ กุมภาพันธ์ พ.ศ. ๒๕๓๔ ให้ใช้กฎอัยการศึกทั่วราชอาณาจักรเพื่อรักษาความสงบเรียบร้อยให้เกิดขึ้นกับประชาชนทั้งประเทศ ตั้งแต่วันที่ ๒๓ กุมภาพันธ์ พ.ศ. ๒๕๓๔ เวลา ๑๑:๓๐ นาฬิกา ต่อมา ได้มีประกาศพระบรมราชโองการเลิกใช้กฎอัยการศึกในบางเขตพื้นที่ ลงวันที่ ๒ พฤษภาคม พ.ศ. ๒๕๓๔ ให้คงใช้กฎอัยการศึกต่อไปในจังหวัดอุตรดิตถ์ เฉพาะอำเภอน้ำปาดและอำเภอฟากท่า แต่เนื่องจากได้มีพระราชกฤษฎีกาตั้งอำเภอพญาเม็งราย อำเภอพบพระ อำเภอทับคล้อ อำเภอบ้านโคก และอำเภอโพธิ์ไทร พ.ศ. ๒๕๓๐ ตั้งกิ่งอำเภอบ้านโคก อำเภอฟากท่า จังหวัดอุตรดิตถ์ เป็นอำเภอบ้านโคก จังหวัดอุตรดิตถ์ ตั้งแต่วันที่ ๑๓ สิงหาคม พ.ศ. ๒๕๓๐ ทำให้อำเภอบ้านโคก จังหวัดอุตรดิตถ์ เป็นอำเภอชายแดนติดต่อกับประเทศสาธารณรัฐประชาธิปไตยประชาชนลาว และอำเภอฟากท่า จังหวัดอุตรดิตถ์ไม่เป็นอำเภอชายแดน และไม่มีความจำเป็นต้องคงใช้กฎอัยการศึกอีกต่อไป
อาศัยอำนาจตามความในมาตรา ๒ และมาตรา ๕ แห่งพระราชบัญญัติกฎอัยการศึก พระพุทธศักราช ๒๔๕๗ จึงทรงพระกรุณาโปรดเกล้าฯ ให้ประกาศไว้ดังต่อไปนี้
ให้ยกเลิกความใน (๒๐) ของข้อ ๒ แห่งประกาศพระบรมราชโองการเลิกใช้กฎอัยการศึกในบางเขตพื้นที่ ลงวันที่ ๒ พฤษภาคม พ.ศ. ๒๕๓๔ และให้ใช้ความต่อไปนี้แทน
“(๒๐) จังหวัดอุตรดิตถ์ เฉพาะอำเภอน้ำปาด และอำเภอบ้านโคก”
ทั้งนี้ ตั้งแต่วันที่ ๒๙ ธันวาคม พ.ศ. ๒๕๓๔
ประกาศ ณ วันที่ ๒๙ ธันวาคม พ.ศ. ๒๕๓๔
เชิงอรรถ
ดูเพิ่ม

ประกาศคณะรักษาความสงบเรียบร้อยแห่งชาติ ฉบับที่ ๔ เรื่อง การใช้กฎอัยการศึกทั่วราชอาณาจักร ลงวันที่ ๒๓ กุมภาพันธ์ ๒๕๓๔
ประกาศเลิกใช้กฎอัยการศึกในบางเขตพื้นที่ ลงวันที่ ๒๘ เมษายน ๒๕๕๓

ประกาศ
เลิกใช้กฎอัยการศึกในบางเขตพื้นที่
_______________
ภูมิพลอดุลยเดช ป.ร.
พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า
โดยที่ทรงพระราชดำริว่า ตามที่ได้มีประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ลงวันที่ ๑๙ กันยายน พ.ศ. ๒๕๔๙ ให้ใช้กฎอัยการศึกทั่วราชอาณาจักรตั้งแต่วันที่ ๑๙ กันยายน พ.ศ. ๒๕๔๙ เวลา ๒๑:๐๕ นาฬิกา ซึ่งต่อมาได้มีการประกาศเลิกใช้กฎอัยการศึกในบางเขตพื้นที่ ลงวันที่ ๒๖ มกราคม พ.ศ. ๒๕๕๐ และประกาศเลิกใช้กฎอัยการศึกในบางเขตพื้นที่และให้ใช้กฎอัยการศึกในบางเขตพื้นที่ ลงวันที่ ๓๑ ธันวาคม พ.ศ. ๒๕๕๐ นั้น บัดนี้ สถานการณ์ในเขตพื้นที่อำเภอจะนะ อำเภอเทพา อำเภอสะบ้าย้อย และอำเภอนาทวี จังหวัดสงขลา หมดความจำเป็นที่จะต้องใช้กฎอัยการศึกแล้ว
อาศัยอำนาจตามความในมาตรา ๑๘๘ วรรคหนึ่ง ของรัฐธรรมนูญแห่งราชอาณาจักรไทย และมาตรา ๕ แห่งพระราชบัญญัติกฎอัยการศึก พระพุทธศักราช ๒๔๕๗ จึงมีพระบรมราชโองการโปรดเกล้าฯ ให้เลิกใช้กฎอัยการศึกในบางเขตพื้นที่ ดังต่อไปนี้
ให้เลิกใช้กฎอัยการศึกในเขตพื้นที่ตามที่ระบุไว้ใน (๒๒) ของข้อ ๑ แห่งประกาศเลิกใช้กฎอัยการศึกในบางเขตพื้นที่และให้ใช้กฎอัยการศึกในบางเขตพื้นที่ ลงวันที่ ๓๑ ธันวาคม พ.ศ. ๒๕๕๐ นอกจากเขตพื้นที่จังหวัดสงขลา เฉพาะอำเภอสะเดา
ทั้งนี้ ตั้งแต่บัดนี้เป็นต้นไป
ประกาศ ณ วันที่ ๒๘ เมษายน พ.ศ. ๒๕๕๓
เชิงอรรถ
ประกาศใช้กฎอัยยการศึกในพื้นที่จังหวัดใหญ่ทหารบกกรุงเทพฯ ลงวันที่ ๑๒ ตุลาคม ๒๔๗๖

ประกาศใช้กฎอัยยการศึก
ในพื้นที่จังหวัดใหญ่ทหารบกกรุงเทพฯ
_______________
อาศัยอำนาจตามพระราชบัญญัติกฎอัยยการศึก พุทธศักราช ๒๔๕๗ มาตรา ๔ ซึ่งมีความว่า เมื่อมีสงครามหรือจลาจลขึ้น ณ แห่งใด ให้ผู้บังคับบัญชาทหารที่นั้นซึ่งมีกำลังอยู่ใต้บังคับไม่น้อยกว่าหนึ่งกองพัน หรือเป็นผู้บังคับบัญชาในป้อมหรือที่มั่นอย่างใด ๆ ของทหาร มีอำนาจประกาศใช้กฎอัยยการศึกได้นั้น
บัดนี้ ได้เกิดมีการจลาจลขึ้นในจังหวัดใหญ่ทหารบกกรุงเทพฯ ซึ่งฝ่ายทหารมีความจำเป็นต้องใช้อำนาจและกำลังทหารเข้าทำการระงับปราบปรามเพื่อรักษาความสงบเรียบร้อย
เพราะฉะนั้น จึงให้ใช้กฎอัยยการศึกในจังหวัดใหญ่ทหารบกกรุงเทพฯ แต่วันที่ ๑๒ ตุลาคม พุทธศักราช ๒๔๗๖ เวลา ๑๔:๑๕ นาฬิกาเป็นต้นไป
นายพันเอก พระยาพหลพลพยุหเสนา
ผู้บัญชาการทหารบก
ประกาศมา ณ วันที่ ๑๒ ตุลาคม พุทธศักราช ๒๔๗๖
ตำบลดุสิต
จังหวัดพระนคร
เชิงอรรถ
ดูเพิ่ม

ประกาศใช้กฎอัยยการศึกในท้องที่มณฑลกรุงเทพฯ กับมณฑลอยุธยา ลงวันที่ ๑๒ ตุลาคม ๒๔๗๖
ประกาศแก้ไขกำหนดเขตต์ในประกาศกฎอัยยการศึก ลงวันที่ ๑๒ ตุลาคม ๒๔๗๖
ประกาศเลิกใช้กฎอัยยการศึก ลงวันที่ ๒๑ พฤศจิกายน ๒๔๗๖
ปัญญาสชาดก/ภาคที่ 19

บรรณานุกรม

ราชบัณฑิตยสภา (ผู้รวบรวม). (2471). ปัญญาสชาดก ภาคที่ 19. พระนคร: โรงพิมพ์โสภณพิพรรฒธนากร. [พิมพ์ในงานพระราชทานเพลิงศพอำมาตย์โท พระยาประเสริฐสุนทราศรัย (กระจ่าง สิงหเสนี) เมื่อปีมะโรง พ.ศ. 2471].